**GRAD LABIN**

**GRADSKO VIJEĆE**

**PREDSJEDNICA GRADSKOG VIJEĆA**

Labin, 24.04.2018.g.

***VIJEĆNIČKO PITANJE***

***Vijećnica: Tanja Pejić*** *(KLGB, nositelj Silvano Vlačić)*

***Pitanje za predsjednika Skupštine Vodovoda Labin d.o.o. (Gradonačelnik)***

Uvidom u izvještaje Državnog ureda za reviziju a čiji je predmet istraživanja bila *ekonomska opravdanost u razlikama u cijeni javne vodoopskrbe na području Istarske Županije*, dajem vrlo kratki osvrt na rezultate revizije.

Dakle, 2012.g. je obavljena posebna revizija, a 2015.g. i 2017.g. su napravljena izvješća o obavljenoj provjeri provedbe danih preporuka, u kojoj je bio obuhvaćen i Vodovod Labin d.o.o.

Iz osvrta koji su napisali dr.sc. Ante Bajo (Institut za javne financije) i dr.sc. Marko Primorac (Ekonomski fakultet, Zagreb) stoji da od 123 trgovačka društva, samo 5 ispravno obračunava cijenu vode (i to iz mjesta Makarska, Split, Sinj, Čakovec i Đurđevac) a pogrešno preostalih 118.

Bivši predsjednik skupštine Vodovoda Labin je 2014.g. komentirao kako revizija nije utvrdila nikakve zakonske prekršaje, pa vama postavljam pitanje:

**Da li se slažete sa izjavama vašeg prethodnika te da li isto možete reći nakon uvida u izvješća iz 2015.g. i 2017.g. ?**

Da pojasnim pitanje, Državni ured za reviziju je ocijenio da cijene usluga vodoopskrbe nisu dovoljno ekonomski opravdane, te je kao cilj provedbe tih preporuka naveo ***otklanjanje slabosti i nepravilnosti, te racionalnije raspolaganje JAVNIM sredstvima u JAVNOJ vodoopskrbi***.

U izvješću iz 2015.g., od 8 danih preporuka od strane Državnog ureda za reviziju, Vodovod Labin d.o.o. je izvršio NULA preporuka, te u 2017.g. ''čak'' DVIJE od osam (preporuke su dane 2013.g.!)

I za kraj upućujem zamolbu da mi se uz odgovor dostavi i **Izvješće rada ''posebnog tima za smanjenje gubitka vode'' koje je imenovano 2013.g.** Gubitak vode Vodovoda Labin je 2012.g. iznosio 34,8%. Europska unija prihvatljivim smatra 15 do 18%. S obzirom da je Vodovod Labin oformio navedeni tim, molim za sva Izvješća rada tog tima po pitanju načina rješavanja navedenih problema, kao i da se dostavi popis osoba tog tima te njihova stručna osposobljenost za navedenu problematiku.

S poštovanjem !

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 / Tanja Pejić